દિવા ગામના માંજરા ફળિયામાં રહેતા અબ્દુલ અઝીઝ માંજરા 20 વર્ષ પહેલા આફ્રિકામાં રોજગારી માટે સ્થાયી થયાં હતાં. તેઓ સ્થાનિક મોલમાં ફરજ બજાવતાં હતાં. તેમના પરિવારમાં પત્ની ગોરીબહેન, પુત્રીઓ મહેરુનીશા અને મહેઝબીન અને પુત્ર મહંમદ રીઝવાનનો સમાવેશ થાય છે. તેઓ છેલ્લા પાંચ મહિનાથી મોરીટઝબર્ગ શહેરના લાર્ચ રોડ એરીયા ખાતેના મકાનમાં રહેવા માટે ગયાં હતાં. ગુરૂવારે તેમના મકાનમાં આગ લાગી હોવાની જાણ પાડોશીએ કરતાં પોલીસ તથા ઇમરજન્સીની ટીમ પહોંચી હતી.